প্রকাশিত হল CBSC -র অ্যাডমিট কার্ড, পরীক্ষা শুরু ১৭ ফেব্রুয়ারি থেকে

ওয়েবডেস্ক- প্রকাশিত হল সিবিএসই (সেন্ট্রাল বোর্ড অফ সেকেন্ডারি এডুকেশন) (CBSC) এর দশম ও দ্বাদশ বোর্ডের পরীক্ষার অ্যাডমিট কার্ড (Admit Card)। সিবিএসই ২০২৬-এর দশম এবং দ্বাদশ শ্রেণির মূল পরীক্ষা শুরু হবে ১৭ ফেব্রুয়ারি থেকে। দশম শ্রেণির পরীক্ষা শেষ হবে ১১ মার্চ এবং দ্বাদশ শ্রেণির পরীক্ষা শেষ হবে ১০ এপ্রিল।

সিবিএসই-এর তরফে তাদের পরীক্ষা সঙ্গম পোর্টালে (Sangam Portal) অ্যাডমিট কার্ডের লিঙ্ক অ্যাকটিভ করেছে। যারা সিবিএসই -২০২৬ এর পরীক্ষা দিচ্ছে, সেই সকল শিক্ষার্থীদের নিজেদের এই অ্যাডমিট কার্ড ডাউনলোড করতে হবে না। সংশ্লিষ্ট স্কুলই ডাউনলোড করে পরীক্ষার্থীদের মধ্যে বিতরণ করবে। ইতিমধ্যেই সেই প্রক্রিয়া শুরু হয়ে গেছে। সিবিএসই-এর নির্দেশ অনুসারে ডাউনলোডের পর প্রতিটি অ্যাডমিট কার্ডে স্কুলের প্রধান শিক্ষকের স্বাক্ষর ও স্কুলের স্ট্যাম্প থাকতে হবে।

আরও পড়ুন- মুখ্য নির্বাচন কমিশনার জ্ঞানেশ কুমারকে ইমপিচমেন্ট? বড় ইঙ্গিত দিলেন মমতার

এই দুটি ছাড়া কোন পরীক্ষার্থী পরীক্ষায় বসতে পারবে না। এছাড়াও অ্যাডমিট কার্ডে শিক্ষার্থীর নাম, রোল নাম্বার, জন্ম তারিখ ও বাবা মায়ের নাম সহ আরও প্রয়োজনীয় তথ্য দেওয়া থাকবে। এর মধ্যে কোনও একটি ভুল থাকলে পরীক্ষার্থীকে তৎক্ষণাৎ স্কুল কর্তৃপক্ষের সঙ্গে যোগাযোগ করতে হবে। সংশোধনের জন্য স্কুল পড়ুয়ারা সিবিএসই-এর আঞ্চলিক দফতরে আবেদন করতে পারবে। তবে সেই সংশোধন হবে, একটি নির্দিষ্ট সময় পর্যন্ত, তাই ভুল থাকলে তড়িঘড়ি সেই ত্রুটি সংশোধন করে নিতে হবে।